cyanic-selkie/wikianc huggingface dataset:
Δεύτερη Σοφιστική
Ιστορικό
Η Δεύτερη Σοφιστική άκμασε κυρίως στις ανατολικές ρωμαϊκές επαρχίες με πυρήνα την Αθήνα και τις μεγάλες πόλεις της δυτικής Μικράς Ασίας, κυρίως Πέργαμο, Έφεσο, Σμύρνη. Δημοφιλείς σοφιστές από τους πιο γνωστούς ήταν ο Δίων ο Χρυσόστομος και ο Αίλιος Αριστείδης, οι ομιλίες τους κάλυπταν θέματα όπως η ποίηση και ο δημόσιος προφορικός λόγος. Ωστόσο, δεν δίδασκαν συζήτηση ή οτιδήποτε είχε σχέση με την πολιτική, επειδή η ρητορική ήταν περιορισμένη λόγω των νόμων της αυτοκρατορικής κυβέρνησης.
Υπό την επιρροή του Πλάτωνα και του Αριστοτέλη, η φιλοσοφία άρχισε να θεωρείται ως ξεχωριστή από τη σοφιστεία, η τελευταία θεωρείται πλέον ως πρακτική επιστήμη. Έτσι, την εποχή της Ρωμαϊκής Αυτοκρατορίας, οι σοφιστές ήταν απλώς δάσκαλοι της ρητορικής και της ευγλωττίας και δημοφιλείς δημόσιοι ομιλητές.
Η Δεύτερη σοφιστική και η Ρωμαϊκή αυτοκρατορία
Τον 1ο έως τον 3ο αιώνα μ.Χ., η αναγέννηση της ελληνικής ρητορικής και παιδείας που ονομάστηκε Δεύτερη Σοφιστική υπενθύμισε τους μεγάλους ρήτορες και τις διδασκαλίες του Σοφιστικού κινήματος του 5ου αιώνα π.Χ.
Ρωμαίοι αυτοκράτορες όπως ο Τραϊανός, ο Αδριανός και άλλοι, είχαν αυτούς τους ρήτορες σε μεγάλη υπόληψη και τους παρείχαν ανώτερες διοικητικές θέσεις. Οι σοφιστές στην ελληνορωμαϊκή κοινωνία ανήκαν στην υψηλότερη κοινωνική τάξη και πολλοί ήταν ευεργέτες της πόλης τους. Συχνά εκφωνούσαν πανηγυρικούς λόγους σε εξαιρετικές περιπτώσεις, όπως σε τελετές υποδοχής ή αποχαιρετισμού υψηλών αξιωματούχων. Είτε ως μόνιμοι δάσκαλοι ρητορικής είτε ως περιοδεύοντες, προσέλκυαν μεγάλο αριθμούς θαυμαστών σε ιδιωτικές ή αυτοκρατορικές επαύλεις, αίθουσες διαλέξεων σε βιβλιοθήκες, συμβούλια, ωδεία, ακόμη και θέατρα. Οι αμοιβές τους ήταν υψηλές και προέρχονταν από τους μαθητές τους, τον δημόσιο μισθό για τη διδασκαλία τους και από χορηγίες θαυμαστών τους.
Οι ανώτερες τάξεις της Ρώμης έστελναν τους γιους τους να μορφωθούν στις σχολές τους. Ο αυτοκράτορας Αδριανός έστειλε τον θετό γιο του Αντωνίνο να σπουδάσει κοντά στον περίφημο Πολέμωνα στη Σμύρνη.
Αυτή η αναζωπύρωση της ελληνικής ρητορικής και παιδείας έδωσε στους Έλληνες τη δυνατότητα να γίνουν μια εξέχουσα κοινωνία που οι Ρωμαίοι σέβονταν και μιμήθηκαν. Οι σοφιστές και το κίνημά τους παρείχαν έναν τρόπο στους Ρωμαίους να νομιμοποιηθούν και οι ίδιοι ως πολιτισμένοι διανοούμενοι. Το κίνημα συνέβαλε ώστε οι Έλληνες ως υπήκοοι της Ρωμαϊκής Αυτοκρατορίας να διατηρήσουν την πολιτιστική τους ταυτότητα.
Παραπομπές
Κατηγορία:Σοφιστές Κατηγορία:Αρχαία ελληνική φιλοσοφία
Κεκλιμένος Πύργος της Πίζας
Η κλίση του Πύργου άρχισε κατά τη διάρκεια της κατασκευής του και οφειλόταν στην ανεπαρκή θεμελίωση πάνω στο έδαφος, καθώς ήταν πολύ μαλακό με αποτέλεσμα να αδυνατεί να υποστηρίζει το βάρος της υποδομής. 'Ηδη κατά τις δεκαετίες πριν την ολοκλήρωση της κατασκευής, η κλίση αυξήθηκε και συνέχισε να αυξάνεται σταδιακά μέχρι τη σταθεροποίηση του Πύργου (σύνδεση και την εν μέρει διόρθωση του) από προσπάθειες που καταβλήθηκαν στα τέλη του 20ου και αρχές του 21ου αιώνα.
Το ύψος του πύργου είναι 55,86 μ. (183,27 πόδια) από τη χαμηλότερη πλευρά του εδάφους και 56,67 μ. (185,93 πόδια) από την υψηλότερη. Το πλάτος των τοιχωμάτων της βάσης του είναι 2,44 μ. (8ft 0.06 in) ενώ το βάρος του υπολογίζεται στους 14.450 τόνους (16.000 short tons). Ο πύργος διαθέτει 296 ή 294 σκαλοπάτια καθώς ο έβδομος όροφος έχει δύο λιγότερα στην βόρεια πλευρά της σκάλας. Πριν από τις εργασίες αναστήλωσης που διενεργήθηκαν μεταξύ των ετών 1990 και 2001, ο πύργος είχε κλίση σε γωνία 5,5 μοιρών εν αντιθέσει με τη σημερινή κλίση του πύργου που υπολογίζεται περίπου στις 3,97 μοίρες. Αυτό σημαίνει ότι η κορυφή του πύργου μετατοπίστηκε οριζόντια από το κέντρο του 3,9 μ. (12 πόδια 10 in).
Αρχιτεκτονική
Η πραγματική ταυτότητα του αρχιτέκτονα του Κεκλιμένου Πύργου της Πίζας, είναι αμφιλεγόμενη. Για πολλά χρόνια, ο σχεδιασμός αποδίδονταν στους αδελφούς Γκουλιέλμο και Μπονάνο Πιζάνο (Guglielmo and Bonanno Pisano). Ο Μπονάνο Πιζάνο ήταν γνωστός καλλιτέχνης του 12ου αιώνα, κάτοικος της Πίζας και φημιζόταν για τη χύτευση ορείχαλκου, κυρίως στον καθεδρικό ναό της Πίζας (Pisa Duomo). Το 1185, ο Μπονάνο αφήνει την Πίζα για να ταξιδέψει στο Μονρεάλε και τη Σικελία και να επιστρέψει μονάχα για να αφήσει την τελευταία του πνοή στα πάτρια εδάφη του. Το 1820 ανακαλύφθηκε στη βάση του Πύργου, ένα κομμάτι γύψου με το όνομα του αναγραμμένο. Ωστόσο, αυτό μπορεί να σχετίζεται με την μπρούτζινη πόρτα, στη πρόσοψη του Καθεδρικού ναού, που καταστράφηκε το 1595. Από την άλλη, έρευνα που πραγματοποιήθηκε το 2001 υποδεικνύει τον Ντιοτισάλβι (Diotisalvi) ως τον γνήσιο αρχιτέκτονα του Πύργου της Πίζας, λόγω της εποχής ανέγερσης του κτίσματος σε συνδυασμό με τη σύνδεση του ονόματος του με άλλα σημαντικά έργα στην πόλη της Πίζας, ιδίως του καμπαναριού του ναού του Αγίου Νικολάου καθώς και του Βαπτιστήριου.
Κατασκευή
Ο πύργος άρχισε να γέρνει αφού η κατασκευή είχε προχωρήσει στο δεύτερο όροφο, το 1178. Αυτό συνέβη εξαιτίας της απλής βάσης τριών μέτρων που είχε σχεδιαστεί και χτιστεί σε αδύναμο και ασταθές υπεδάφος, ένα σχέδιο που ήταν ατελές από την αρχή. Ακολούθως, η κατασκευή διεκόπη για σχεδόν έναν αιώνα, λόγω της διαρκούς εμπλοκής της Δημοκρατίας της Πίζας σε μάχες με τη Γένοβα, τη Λούκκα, και τη Φλωρεντία. Το γεγονός αυτό διέθεσε στο έδαφος το χρόνο που χρειαζόταν προκειμένου να σταθεροποιηθεί. Διαφορετικά, ο πύργος θα είχε σχεδόν σίγουρα καταρρεύσει. Το 1198, στον τρίτο όροφο της ημιτελής, ακόμη, κατασκευής εγκαταστάθηκαν προσωρινά ρολόγια.
Το 1272, την κατασκευή ανέλαβε να συνεχίσει ο Τζοβάνι Ντι Σιμόνε (Giovanni di Simone), αρχιτέκτονας του Μνημειακού Κοιμητηρίου της Πίζας (Camposanto). Σε μια προσπάθεια επανόρθωσης της κλίσης, οι μηχανικοί έχτισαν άνω ορόφους με τη μία πλευρά να είναι ψηλότερη από την άλλη. Αυτό είχε ως αποτέλεσμα, ο πύργος να είναι κυρτός. Η εξέλιξη της κατασκευής σταμάτησε πάλι το 1284, όταν ο λαός της Πίζας ηττήθηκε από τους Γενοβέζους στη Μάχη της Μελόρια.
Ο έβδομος όροφος ολοκληρώθηκε το 1319. Το καμπαναριό προστέθηκε εν τέλει το 1372. Χτίστηκε από τον Τομάσο Ντι Αντρέα Πιζάνο (Tommaso di Andrea Pisano), ο οποίος πέτυχε την εναρμόνιση των στοιχείων Γοτθικής αρχιτεκτονικής του καμπαναριού με το Ρωμανικό ρυθμό του πύργου. Υπάρχουν επτά καμπάνες, μία για κάθε νότα της μεγάλης μουσικής κλίμακας. Η μεγαλύτερη εγκαταστάθηκε το 1655.
Μετά από μια περίοδο ενίσχυσης της υποδομής (1990-2001), ο πύργος υπόκειται σε σταδιακή αποκατάσταση της εξωτερικής όψης του, προκειμένου να επισκευαστεί η ορατή ζημιά, κυρίως η διάβρωση και η αμαύρωση του. Τα σημάδια αυτά είναι ιδιαίτερα έντονα, λόγω της ηλικίας του πύργου και της έκθεσης του σε άσχημες καιρικές συνθήκες.
Σημαντικά γεγονότα μετά τη κατασκευή
Λέγεται ότι ο Γαλιλαίο Γαλιλέι (Galileo Galilei) έριξε δύο οβίδες με διαφορετικές μάζες από τον πύργο,  για να αποδείξει ότι η ταχύτητα κατά τη πτώση αντικειμένων, είναι ανεξάρτητη από τη μάζα τους. Ωστόσο, η κύρια πηγή άντλησης της εν λόγω πληροφορίας είναι η βιογραφία Racconto istorico della vita di Galileo, που γράφτηκε από τον γραμματέα του Γαλιλαίο, Βιντσέντσο Βιβιάνι (Vincenzo Viviani) και δημοσιεύθηκε το 1717, πολύ καιρό μετά το θάνατο του Βιβιάνι.
Πολυάριθμες προσπάθειες έχουν καταβληθεί για την επαναφορά του πύργου σε έναν κατακόρυφο προσανατολισμό ή τουλάχιστον προκειμένου να αποτραπεί από την πτώση. Δυστυχώς, οι περισσότερες από αυτές τις προσπάθειες ναυάγησαν, ορισμένες μάλιστα επιδείνωσαν τη κλίση του. Στις 27 Φεβρουαρίου 1964, η κυβέρνηση της Ιταλίας ζήτησε βοήθεια με σκοπό να προληφθεί ο πύργος από την κατάρρευση. Θεωρήθηκε, ωστόσο, σημαντικό να διατηρηθεί η τρέχουσα κλίση του, δεδομένου ότι το συγκεκριμένο, ιδιαίτερο στοιχείο έπαιξε πολύ σημαντικό ρόλο στην προώθηση της τουριστικής βιομηχανίας της Πίζας.
Μια πολυεθνική ομάδα εργασίας αποτελούμενη από μηχανικούς, μαθηματικούς και ιστορικούς συγκεντρώθηκε στα νησιά Αζόρες με σκοπό να συζητηθούν οι πιθανοί τρόποι σταθεροποίησης του πύργου. Πιο συγκεκριμένα, διαπιστώθηκε ότι η κλίση αυξανόταν σε συνδυασμό με τα πιο μαλακά θεμέλια της χαμηλότερης πλευράς του. Παράλληλα, πολλές μέθοδοι προτάθηκαν για τη σταθεροποίηση του, συμπεριλαμβανομένης της προσθήκης 800 τόνων αντίβαρων μολύβδου στην ανυψωμένη πλευρά της βάσης του.
Ο Πύργος της Πίζας καθώς και γειτονικά οικοδομήματα όπως ο Καθεδρικός Ναός, το Βαπτιστήριο και το Κοιμητήριο συμπεριλαμβάνονται στα Μνημεία Παγκόσμιας Πολιτιστικής Κληρονομιάς της Πιάτσα Ντελ Ντουόμο, υπό την αιγίδα της UNESCO (Piazza del Duomo UNESCO World Heritage Site),  όπως ανακηρύχθηκε το 1987.
Στις 7 Ιανουαρίου 1990, έπειτα από περισσότερες από δυο δεκαετίες διαρκών μελετών που αφορούσαν τη σταθεροποίηση και εξαιτίας της αιφνίδιας κατάρρευσης του καμπαναριού του Καθεδρικού Ναού της Παβία (Torre civica di Pavia) το 1989, απαγορεύτηκε η είσοδος στους επισκέπτες. Οι καμπάνες αφαιρέθηκαν προκειμένου να μειωθεί μερικό βάρος ενώ 18 χαλύβδινοι τένοντες αγκίστρωσαν τον πύργο στο έδαφος δημιουργώντας έτσι μια ασφαλή ανάσχεση στον κίνδυνο κατάρρευσης. Οι πολυκατοικίες και τα σπίτια στον δρόμο για τον πύργο εκκενώθηκαν για λόγους ασφαλείας. Η λύση που επιλέχθηκε για να αποφευχθεί η κατάρρευση του πύργου ήταν να μετατοπιστεί ο κατακόρυφος άξονας ελαφρώς σε μια πιο ασφαλή γωνία, αφαιρώντας 38 κυβικά μέτρα (1·342 κυβικές ίντσες) χώματος κάτω από τη βάση της υπερυψωμένης κατάληξης του. Συνεπώς, ο πύργος ισιώθηκε κατά 45 εκατοστά (17,7 inches), επιστρέφοντας έτσι στην θέση που είχε το 1838. Έπειτα από μια δεκαετία διορθωτικής ανοικοδόμησης και προσπαθειών σταθεροποίησης, ο πύργος κρίθηκε εκ νέου επισκέψιμος στις 15 Δεκεμβρίου 2001 και ανακηρύχθηκε ως σταθερός για τουλάχιστον 300 χρόνια ακόμη.
Τον Μάιο του 2008, μηχανικοί ανακοίνωσαν πως ο πύργος είχε σταθεροποιηθεί και για πρώτη φόρα στην μακρόχρονη ιστορία του, είχε σταματήσει να κινείται. Επίσης, δήλωσαν πως θα παραμείνει έτσι για τουλάχιστον 200 χρόνια.
Ανάλογες κατασκευές ανά τον κόσμο
Δύο γερμανικές εκκλησίες έχουν αμφισβητήσει το κύρος του πύργου ως το μεγαλύτερο παγκοσμίως ασύμμετρο κτήριο. Εν αντιθέσει, προέβαλαν τον Κεκλιμένο Πύργο του Suurhusen του 15ου αιώνα και το καμπαναριό στην πόλη Bad Frankenhausen του 14ου αιώνα. Το βιβλίο Γκίνες (Guinness World Records) μέτρησε τους πύργους της Πίζας και του Suurhusen αντίστοιχα, βρίσκοντας την κλίση του πρώτου κατά 3,97 βαθμούς μεγαλύτερη. Τον Ιούνιο του 2010, το Παγκόσμιο ρεκόρ Guinness πιστοποίησε το κτίριο Capital Gate (Cancello Capitale) στο Άμπου Ντάμπι, Ηνωμένα Αραβικά Εμιράτα ως τον «Μεγαλύτερο Παγκοσμίως Τεχνητό Κεκλιμένο Πύργο». Ο πύργος Capital Gate διαθέτει μια κλίση 18 μοιρών, σχεδόν πέντε φορές μεγαλύτερη από αυτή του Πύργου της Πίζας. Παρόλα αυτά η κλίση του Capital Gate είχε σχεδιαστεί σκόπιμα. Προμελετημένη ήταν, επίσης, και η κλίση του Κεκλιμένου Πύργου της Wanaka στη Νέα Ζηλανδία, ο οποίος κλίνει κατά 53 βαθμούς από το έδαφος.
Σύμφωνα με τελευταία μέτρηση στις 18 Σεπτεμβρίου 2022 από το ινστιτούτο ρεκόρ για της Γερμανίας (RID) ο μεγαλύτερος "κεκλιμένος" πύργος παγκοσμίως είναι στο Gau-Weinheim (περιοχή Alzey-Worms) στη Ρηνανία-Παλατινάτο με κλίση 5,4277 μοιρών.
Τεχνικά χαρακτηριστικά
Όσον αφορά την 5η καμπάνα: Το όνομα Pasquareccia προέρχεται από το Πάσχα, επειδή συνήθιζε να χτυπάει την ημέρα του Πάσχα. Ωστόσο, η συγκεκριμένη καμπάνα είναι πιο παλιά από το ίδιο το κωδωνοστάσιο καθώς προέρχεται από τον πύργο Βεργκάτα (Vergata) στο Παλάτι Πραιτώριο (Palazzo Pretorio) στην Πίζα, όπου ονομαζόταν La Giustizia (Η Δικαιοσύνη). Η καμπάνα χτυπούσε για να αναγγείλει εκτελέσεις εγκληματιών και προδοτών. Η συγκεκριμένη καμπάνα ανακοίνωσε και την εκτέλεση του Κόμη Ουγκολίνο (Count Ugolino) το 1289. Περί τα τέλη του 18ου αιώνα, μια νέα καμπάνα εγκαταστάθηκε στο καμπαναριό για να αντικαταστήσει τη σπασμένη Pasquareccia.
Παραπομπές
1.    Leaning Tower of Pisa.Retrieved 5 October 2013
2.     BBC News.December 15, 2001. Retrieved May 9, 2009
3.    Archidose.org. June 17, 2001.Retrieved May 9, 2009
5.     Scienze.TV. May 28, 2008. Retrieved May 9, 2009
6.     tan(3.99 degrees) * (55.86 m + 56.70 m)/2 = 3.9 m
7.    Controversy about the identity of the architect
8.     Pierotti, Piero. (2001). Deotisalvi – L'architetto pisano del secolo d'oro. Pisa: Pacini Editore
9.      Do Fish Drink Water?. New York: William Morrow and Company, Inc. pp. 291–292.
10.   History and masterpieces
11.  A profile of an engineer employed to straighten the tower Ingenia, March 2005
12.  Restoration work is mentioned at the official website of the square
13.  Capitular Record Offices of Pisa, parchment n. 248
14.  Public Record Offices of Pisa, Opera della Primaziale, December 27, 1234
15.  Public Record Offices of Pisa, Opera della Primaziale, February 23, 1260
16.  Public Record Offices of Pisa, Roncioni, April 12, 1265.
17.
18.   The Hindu. June 30, 2005. Retrieved May 5, 2009
19.   Vincenzo Viviani museo galileo
20.   Shrady, Nicholas (2003): Tilt: a skewed history of the Tower of Pisa
21.    The Guardian. January 12, 2000. Retrieved July 19, 2012
22.    The New York Times.
23.    TIME Magazine.
24.    UNESCO. Retrieved August 8, 2016
25.    "Europe | Pisa's leaning tower 'stabilised'". BBC News. Retrieved May 5,2009
26.   Sunday Telegraph no 2,406- July 22, 2007
27.    The Raw Story. Archived from the original on May 4, 2009. Retrieved May 9, 2009
28.   UAE lays claim to world's furthest leaning tower". CNN news. June 7, 2010. Retrieved June 6, 2010
29.  'Leaning and tumbling towers' on Puzzling World website, viewed 2011-07-30
30.   tan(3.97 degrees) * (55.86m + 56.70m)/2 = 3.9m
31.  . Retrieved August 9, 2010
32.    The Children's Visual World Atlas. Sydney, Australia: The Fog Press.
34. GRland.info: Ο πιο “κεκλιμένος” πύργος του κόσμου βρίσκεται στη Γερμανία!
Εξωτερικοί σύνδεσμοι
Κατηγορία:Κτίρια και κατασκευές στην Ιταλία Κατηγορία:Μνημεία Παγκόσμιας Κληρονομιάς στην Ιταλία Πιζας Κατηγορία:Πίζα
Τζορτζ Κιούκορ
Ο Τζορτζ Κιούκορ (αγγλ.: George Dewey Cukor, 7 Ιουλίου 1899 - 24 Ιανουαρίου 1983) ήταν Αμερικανός σκηνοθέτης βραβευμένος με Όσκαρ Σκηνοθεσίας για την ταινία του 1964 Ωραία μου Κυρία (My Fair Lady). Ο Κιούκορ διέπρεψε στην κινηματογράφηση διάσημων λογοτεχνικών έργων καθώς και σοφιστικέ κωμωδιών. Όλες του οι πρωταγωνίστριες τον λάτρευαν επειδή περνούσε ατελείωτες ώρες μαζί τους υποδεικνύοντάς τους τον καλύτερο δυνατό τρόπο ώστε να ερμηνεύσουν πειστικά το ρόλο τους και να δώσουν τον καλύτερό τους εαυτό. Γι' αυτό το λόγο ήταν γνωστός κι ως Ο σκηνοθέτης των γυναικών. Ήταν αποτελεσματικός με τους ηθοποιούς που σκηνοθετούσε, πολλοί από τους οποίους προτάθηκαν ή βραβεύτηκαν με Όσκαρ.
Η καριέρα του ξεκίνησε το 1932, όταν γύρισε την ταινία Το Τίμημα για το Χόλιγουντ (What Price Hollywood?) για τον παραγωγό της R.K.O. Ντέιβιντ Ο Σέλζνικ. Ακολούθησαν οι ταινίες Η Τραγωδία ενός Πατέρα (A Bill of Divorcement, 1932), Our Betters, 1933 και Οι 4 Κόρες του Δρος Μορς (Little Women, 1933) κι έπειτα όταν ο Σέλζνικ εγκατέλειψε την R.K.O. για να περάσει στην Metro-Goldwyn-Mayer τον ακολούθησε. Πρώτη του ταινία για την MGM ήταν Το Βράδυ στις Οκτώ (Dinner at Eight, 1933) με τους Τζον Μπάριμορ, Λάιονελ Μπάριμορ και Τζιν Χάρλοου. Οι επόμενές του ταινίες για την MGM ήταν κινηματογραφικές διασκευές γνωστών μυθιστορημάτων όπως: Δαβίδ Κόπερφιλντ (David Copperfield, 1935), Ρωμαίος και Ιουλιέττα (Romeo & Juliet, 1936) και Η Κυρία με τις Καμέλιες (Camille, 1936). To 1938 σκηνοθέτησε για μια ακόμη φορά τη φίλη του Κάθριν Χέπμπορν μαζί με τον Κάρι Γκραντ στην κωμωδία Μαζί σου για Πάντα (Holiday) κι έπειτα το 1939 σκηνοθέτησε τις Τζόαν Κρόφορντ, Νόρμα Σίρερ, Τζόαν Φοντέιν και Ρόζαλιντ Ράσελ στην ταινία Γυναίκες (The Women). Την ίδια χρονιά ο Ντέιβιντ Ο. Σέλζνικ τον κάλεσε να σκηνοθετήσει την επική του υπερπαραγωγή Όσα Παίρνει ο Άνεμος (Gone with the Wind, 1939), αλλά οι διαφωνίες του με το Σέλζνικ τον ανάγκασαν να αποχωρήσει ενώ τα γυρίσματα βρίσκονταν υπό εξέλιξη. Τη θέση του πήρε ο Βίκτορ Φλέμινγκ. Ο Κιούκορ συνέχισε την πορεία του αμφιταλαντευόμενος μεταξύ κωμωδίας και δράματος γυρίζοντας ταινίες όπως: Κοινωνικά σκάνδαλα (The Philadelphia Story, 1940), Εφιάλτης (Gaslight, 1944), Διπλή Ζωή (A Double Life, 1947), Από το Πλευρό του Αδάμ (Adam's Rib, 1949), Γεννημένη Χθες (Born Yesterday, 1950), Ένα Αστέρι Γεννιέται (A Star is Born, 1954) και Ωραία μου Κυρία (My Fair Lady, 1964). Τελευταία του ταινία ήταν η επανεκτέλεση της ταινίας του 1942 Δάκρυα του χθες (Old Acquaintance), την οποία γύρισε ξανά με τίτλο Πλούσιες και Διάσημες (Rich and Famous, 1981) με πρωταγωνίστριες τις Ζακλίν Μπισέ, Κάντις Μπέργκεν και Μεγκ Ράιαν. Ο Κιούκορ απεβίωσε το 1983 από καρδιακή προσβολή.
Εμμανουήλ του Λίχτενσταϊν (1908-1987)
Ο Εμμανουήλ, γερμ. Emanuel (22 Οκτωβρίου 1908 - 18 Οκτωβρίου 1987) από τον Οίκο του Λίχτενσταϊν ήταν εξάδελφος του Φραγκίσκου-Ιωσήφ Β΄ πρίγκιπα του Λίχτενσταϊν. Έγινε γενικός διαχειριστής και πρόεδρος της διοίκησης της μετοχικής εταιρείας Λόμα.
Βιογραφία
Ήταν ο δευτερότοκος γιος του Ιωάννη και της Γαβριέλλας Ανντράσυ, κόρη του Γκίζα Ανντράσυ κόμη του Κίκσεντ-Κιράλυ & Κράσναχόρκα.
Εισήλθε στην κίνηση των Προσκόπων το 1933 και συμμετείχε στο 4ο Παγκόσμιο Πανηγύρι Προσκόπων στο Γκέντελε της Ουγγαρίας. Υπηρέτησε ως Αρχιπρόσκοπος στο Σώμα Προσκόπων του πριγκιπάτου τού Λίχτενσταϊν ''Αγ. Γεώργιος'' το διάστημα 1935-71. Το 1971 έγινε επίτιμος Αρχιπρόσκοπος.
Κατά τον Β΄ Παγκόσμιο Πόλεμο κράτησε επαφή με τον Δακτύλιο Μπάντενερ, μία μυστική ομάδα Προσκόπων και Αρχηγών Προσκόπων από την Αυστρία και τις Κάτω Χώρες, που έδρευε στην Αυστρία. Η ομάδα είχε επαφές με Γάλλους Αιχμάλωτους του Πολέμου από τους Περιπλανώμενους Προσκόπους και αρχηγούς προσκόπων σε όλη την Αυστρία. Τους μοίραζε ξένα περιοδικά Προσκόπων. Επίσης πληροφόρησε τους Αυστριακούς Προσκόπους για την αποβίωση του Μπάντεν-Πόβελλ το 1941. Ο Εμμανουήλ ήταν υποψήφιος ηγέτης στο Λίχτενσταϊν για το 7ο Παγκόσμιο Πανηγύρι Προσκόπων στο Μπαντ Ισλ. Το 1959, μαζί με τους Αυστριακούς Περιπλανόμενους Μαθητές Πρόσκοπους από τη Βιέννη, βοήθησε πρόσφυγες έπειτα από την Ουγγρική Επανάσταση του 1956. Συνάντησε τον Φραντς Πόσπιζιλ, Αρχιπρόσκοπο της Αυστρίας αρκετές φορές. Το 1958 προσκάλεσε τις Βιενέζικες Προσκοπικές ομάδες 56 και 57 στο Λίχτενσταϊν· η πρώτη θερινή κατασκήνωσή τους σε ξένη χώρα έγινε στο Βάντουτς. Έλαβαν μέρος στην εορτή των γενεθλίων του. Το 1961 έδωσε άδεια στη Βιενέζικη Προσκοπική ομάδα 21 να φέρει το όνομα Λίχτενσταϊν. Βραβεύτηκε με μία από τις πιο υψηλές τιμές του Αυστριακού Προσκοπισμού, τον Αργυρό Αιγόκερω.
Το 1969 επανίδρυσε την ομάδα προσκόπων στο Μπάλτσερς, που είναι ενεργή ως σήμερα.
Έγινε Κύριος Προσκοπικής Ομάδας για την ομάδα του Τρήζεν το 1974-87. Υποστήριξε την προσκοπική αυτή ομάδα για πολλά έτη. Απεβίωσε το 1987 σε ηλικία 79 ετών. Οι πρόσκοποι από όλες τις Προσκοπικές ομάδες του Λίχτενσταϊν έλαβαν μέρος στην κηδεία. Τάφηκε στο κοιμητήριο του Γκάμπριν-Μπένντερν.
Πηγές
Κατηγορία:Οίκος του Λίχτενσταϊν
Πόπλιος Κλαύδιος Πούλχερ (ύπατος το 184 π.Χ.)
Ο Πόπλιος Κλαύδιος Πούλχερ, λατιν.: Publius Claudius Pulcher, ήταν γιος τού Άππιου κλαύδιου Πούλχερ (υπάτου το 212 π.Χ.) και αδελφός τού Άππιου Κλαύδιου Πούλχερ (υπάτου το 185 π.Χ.).
Βιογραφία
Το 189 π.Χ., ήταν αγορανόμος καθέδρας (curule aedile) και το 188 π.Χ. πραίτορας. Εξελέγη στην υπατεία μέσω των μηχανισμών τού αδελφού του το 184 π.Χ., και το 181 π.Χ. ήταν ένας από τους τρεις επιτρόπους, που διορίστηκαν για τη φύτευση αποικίας στις Γραβίσκαι (Graviscae), μία πόλη στην ακτή της Ετρουρίας μεταξύ Cosa και Castrum Novum.
Βιβλιογραφικές αναφορές
Κατηγορία:Ύπατοι της Ρωμαϊκής Αυτοκρατορίας
Α΄ κατηγορία ποδοσφαίρου ανδρών Κύπρου 2008-09
Η Α΄ κατηγορία ποδοσφαίρου ανδρών Κύπρου 2008-09 ήταν η 70η έκδοση της Α΄ κατηγορίας ποδοσφαίρου της Κύπρου. Το πρωτάθλημα κέρδισε ο ΑΠΟΕΛ για 20η φορά στην ιστορία του.
Σύστημα διεξαγωγής
Στο πρωτάθλημα της Α΄ κατηγορίας 2008-09 συμμετείχαν 14 ομάδες. Το πρωτάθλημα διεξήχθη σε δύο φάσεις. Στην Α΄ φάση όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Μετά την ολοκλήρωση της Α΄ φάσης οι δύο τελευταίες διαβαθμίστηκαν αυτόματα στην Β΄ κατηγορία 2009-10 και οι υπόλοιπες 12 χωρίστηκαν σε 3 ομίλους ανάλογα με τη θέση τους στο βαθμολογικό πίνακα και έδωσαν αγώνες κατάταξης (Β΄ φάση). Στους ομίλους αυτούς μεταφέρονται τα αποτελέσματα, οι βαθμοί και τα τέρματα της Α΄ φάσης.
Οι ομάδες στις θέσεις 1-4 διαγωνίστηκαν στον Α΄ όμιλο για την κατάκτηση του πρωταθλήματος και τις θέσεις που οδηγούν στις διοργανώσεις της UEFA. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Η πρωταθλήτρια ομάδα εξασφάλιζε τη συμμετοχή της στο ΟΥΕΦΑ Τσάμπιονς Λιγκ 2009-10. Επιπλέον, οι ομάδες που τερμάτιζαν στη δεύτερη και τρίτη θέση εξασφάλιζαν τη συμμετοχή τους στο ΟΥΕΦΑ Γιουρόπα Λιγκ 2009-10.
Οι ομάδες στις θέσεις 5-8 διαγωνίστηκαν στο Β΄ όμιλο.
Οι ομάδες στις θέσεις 9-12 διαγωνίστηκαν στον Γ΄ όμιλο και η ομάδα που τερμάτισε στην τελευταία θέση του ομίλου διαβαθμίστηκε στη Β΄ κατηγορία 2009-10.
Σύστημα βαθμολόγησης
Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.
Αλλαγές σε σχέση με την προηγούμενη περίοδο
Σε σχέση με το πρωτάθλημα Α΄ κατηγορίας 2007-08, στο πρωτάθλημα της περιόδου 2008-09 συμμετείχαν οι τρεις πρώτες ομάδες του πρωταθλήματος Β΄ κατηγορίας 2007-08 ΑΕΠ, ΑΠΕΠ Πιτσιλιάς και Ατρόμητος Γεροσκήπου. Στο πρωτάθλημα δεν συμμετείχαν ο Άρης Λεμεσού, η Νέα Σαλαμίνα και ο Ολυμπιακός Λευκωσίας που είχαν υποβιβαστεί στο πρωτάθλημα Β΄ κατηγορίας 2008-09.
Ομάδες, στάδια και τοποθεσίες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τα στάδια που χρησιμοποίησαν.
Σημειώσεις: 1 Η Αλκή δήλωσε ως έδρα το Στάδιο Αμμόχωστος αντί της συνηθισμένης έδρας της ομάδα, Νέου ΓΣΖ. 2 Λόγω ακαταλληλότητας της δικής της έδρας (Κοινοτικό Στάδιο Κυπερούντας) για διεξαγωγή αγώνων Α΄ κατηγορίας, η ΑΠΕΠ χρησιμοποίησε ως έδρα το Τσίρειο Στάδιο. 3 Λόγω ακαταλληλότητας της δικής της έδρας (Στάδιο Κατωκοπιά) για διεξαγωγή αγώνων Α΄ κατηγορίας, η Δόξα χρησιμοποίησε ως έδρα το Μακάρειο Στάδιο. 4 Λόγω ακαταλληλότητας της δικής του έδρας (Δημοτικό Στάδιο Γεροσκήπου) για διεξαγωγή αγώνων Α΄ κατηγορίας, ο Ατρόμητος χρησιμοποίησε ως έδρα το Παφιακό Στάδιο.
Βαθμολογία
Η βαθμολογία στο τέλος της Α΄ φάσης ήταν:
Πηγή: Πρωτάθλημα Marfin Laiki Α΄Κατηγορίας - Φάση Α' (Βαθμολογία)
Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση.
Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων της Α΄ φάσης:
Πηγή: Πρωτάθλημα Marfin Laiki Α΄Κατηγορίας - Φάση Α' (Αποτελέσματα)
Α΄ όμιλος
Η τελική βαθμολογία του Α΄ ομίλου ήταν:
Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση.
Πηγή: Πρωτάθλημα Marfin Laiki Α΄Κατηγορίας - Φάση Β' - Α' Όμιλος (Βαθμολογία)
Ο πίνακας που ακολουθεί παρουσιάζει τα αποτελέσματα των αγώνων του Α΄ ομίλου:
Πηγή: Πρωτάθλημα Marfin Laiki Α΄Κατηγορίας - Φάση Β' - Α' Όμιλος (Αποτελέσματα)
1: Το παιχνίδι της τελευταίας αγωνιστικής μεταξύ ΑΠΟΕΛ και Ομόνοιας διακόπηκε λόγω βίαιης συμπεριφοράς των οπαδών και των δύο ομάδων, όταν το σκορ ήταν 0-2 υπέρ της Ομόνοιας. Με απόφαση της δικαστικής επιτροπής της ΚΟΠ μηδενίστηκαν και οι δύο ομάδες.
Β΄ όμιλος
Η τελική βαθμολογία του Β΄ ομίλου ήταν:
Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση.
1 Από τον ΑΠΟΠ Κινύρα έχουν αφαιρεθεί 6 βαθμοί λόγω απλήρωτων χρεών με απόφαση της FIFA.
Πηγή: Πρωτάθλημα Marfin Laiki Α΄Κατηγορίας - Φάση Β' - Β' Όμιλος (Βαθμολογία)
Ο πίνακας που ακολουθεί παρουσιάζει τα αποτελέσματα των αγώνων του Β΄ ομίλου:
Πηγή: Πρωτάθλημα Marfin Laiki Α΄Κατηγορίας - Φάση Β' - Β' Όμιλος (Αποτελέσματα)
Γ΄ όμιλος
Η τελική βαθμολογία του Γ΄ ομίλου ήταν:
Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση.
Πηγή: Πρωτάθλημα Marfin Laiki Α΄Κατηγορίας - Φάση Β' - Γ' Όμιλος (Βαθμολογία)
Ο πίνακας που ακολουθεί παρουσιάζει τα αποτελέσματα των αγώνων του Γ΄ ομίλου:
Πηγή: Πρωτάθλημα Marfin Laiki Α΄Κατηγορίας - Φάση Β' - Γ' Όμιλος (Αποτελέσματα)
Αβδισσάρης της Σωφηνής
Ο Αβδισσάρης (άκμασε το 212-200 π.Χ.) από τη Δυναστεία των Οροντιδών ήταν σατράπης της Σωφηνής, περιοχής της Αυτοκρατορίας των Σελευκιδών.
Βιογραφία
Ήταν γιος του Ξέρξη σατράπη της Σωφηνής και της Αντιοχίδος των Σελευκιδών, κόρης του Σέλευκου Β΄ Καλλίνικου της Αυτοκρατορίας των Σελευκιδών.
Ο πατέρας του είχε εξεγερθεί το 223 π.Χ., όπως πολλοί σατράπες, αλλά ο Αντίοχος Γ΄ τους κατέβαλε. Στον Ξέρξη έδωσε σύζυγο της αδελφή του Αντιοχίδα. Αυτή το 212 φόνευσε τον σύζυγό της, ώστε ο Αντίοχος Γ΄ να ελέγξει τη Σωφηνή. Αυτός, περισπώμενος από τις εκστρατείες του, έδωσε τη σατραπεία στον γιο εκείνου Αβδισσάρη.
Δεν υπάρχουν δυτικές πηγές για τον ηγεμόνα αυτόν, παρά μόνο νομισματικά τεκμήρια. Αυτά είναι όμοια με τα νομίσματα τού πατέρα του. Το όνομά του περιέχει το Αβδ-, που σημαίνει σκλάβος στα αραμαϊκά, γλώσσα που μιλιόταν ευρέως στη Σωφηνή. Θα μπορούσε να τον αποκαλούσαν έτσι τοπικά οι Αραμαίοι υπήκοοί του, όμως το όνομα αυτό εμφανίζεται στα νομίσματα. Το -σσάρης είναι ομόηχο με το Ζάρεχ (Ζαριάδρης στις ελληνικές πηγές).
Το 200 τον εκτόπισε ο αδελφός του Ζάρεχ/Ζαριάδρης, με την υποκίνηση τού Αντιόχου Γ΄, ο οποίος υποκίνησε επίσης τον Αρταξία Α΄ να εκθρονίσει τον Ορόντη Δ΄ (θείο τού Ζαριάδρη) και να γίνει βασιλιάς της Αρμενίας.
Οικογένεια
Γιος του ήταν ο:
Πηγές
Κατηγορία:Δυναστεία των Οροντιδών
Κώδικας QR
thumb|Κώδικας QR για την αρχική σελίδα της Βικιπαίδειας
Ο κώδικας QR (αγγλικά Quick Response, «ταχείας απόκρισης», ως εμπορικό σήμα "QR-Code") είναι ένας γραμμωτός κώδικας (barcode) δύο διαστάσεων, που δημιουργήθηκε από την ιαπωνική εταιρεία Denso-Wave το 1994. Λόγω της αυτόματης διόρθωσης σφαλμάτων, η μέθοδος αυτή είναι πολύ εύρωστη και, ως εκ τούτου, χρησιμοποιείται ευρέως. Περαιτέρω εξελίξεις είναι το Micro-QR-Code, το Secure-QR-Code (SQRC), το iQR-Code και το Frame-QR-Code.
Ιστορία
Ο κώδικας QR αναπτύχθηκε για τη σήμανση μονάδων και εξαρτημάτων για το τμήμα εφοδιασμού στην αυτοκινητοβιομηχανία του ομίλου Toyota. Η Denso, η οποία ανέπτυξε τον κωδικό QR, συνεργάζεται με την Toyota ως προμηθευτής για όλες τις ηλεκτρικές και ηλεκτρονικές μονάδες, μεταξύ άλλων, από τότε που αποσχίστηκε από τον όμιλο το 1949. Την ανάπτυξη του κώδικα δύο διαστάσεων ανέλαβε η θυγατρική εταιρεία Denso Wave, η οποία αναπτύσσει επίσης συστήματα αναγνώρισης και συσκευές για την κινητή συλλογή δεδομένων. Ο κωδικός QR αναπτύχθηκε το 1994 από τον Μασαχίρο Χάρα και τα μέλη της ομάδας του Τακαγιούκι Ναγκάγια, Μοτοάκι Γουατάμπε, Ταντάο Νοτζίρι και Γιούτζι Ουτσιγιάμα.
Ο Μασαχίρο Χάρα και η ομάδα του κέρδισαν το Βραβείο Κοινού 2014 του Ευρωπαϊκού Βραβείου Εφευρέτη του Ευρωπαϊκού Οργανισμού Διπλωμάτων Ευρεσιτεχνίας στην κατηγορία "Μη ευρωπαϊκές χώρες".
Βασικά στοιχεία
Ο κώδικας QR αποτελείται από έναν τετραγωνικό πίνακα μαύρων και λευκών τετραγώνων που αναπαριστούν τα κωδικοποιημένα δεδομένα σε δυαδική μορφή. Μια ειδική σήμανση σε τρεις από τις τέσσερις γωνίες του τετραγώνου παρέχει προσανατολισμό. Τα δεδομένα στον κώδικα QR επεκτείνονται με έναν κώδικα διόρθωσης σφαλμάτων. Αυτό σημαίνει ότι η απώλεια έως και 30% του κώδικα είναι ανεκτή, δηλαδή μπορεί ακόμα να αποκωδικοποιηθεί.
Πρότυπα
Υπάρχουν διάφορα πρότυπα που περιγράφουν την κωδικοποίηση των κωδικών QR.
Ο κώδικας QR έχει καταχωρηθεί ως εθνικό πρότυπο στις ακόλουθες χώρες Εκτός από τα επίσημα πρότυπα, η NTT DoCoMo έχει καθορίσει de facto πρότυπα για την κωδικοποίηση των διευθύνσεων URL, των πληροφοριών επικοινωνίας και άλλων τύπων δεδομένων. Το έργο ανοικτού κώδικα "ZXing" διατηρεί έναν κατάλογο τύπων δεδομένων κώδικα QR.
Δομή
μικρογραφία|340x340εσ|Παράδειγμα δομής κώδικα QR Ο κωδικός περιέχει πληροφορίες για την έκδοση (1) και τη μορφή δεδομένων που χρησιμοποιείται (2). Το τμήμα δεδομένων (3) περιέχει τα κωδικοποιημένα δεδομένα σε πλεονάζουσα μορφή. Για την οριοθέτηση του πεδίου, ο κώδικας QR περιέχει ένα συγκεκριμένο μοτίβο σε τρεις μόνο από τις γωνίες του (4.1). Ο αναγνώστης αναγνωρίζει τον προσανατολισμό μέσω του μοτίβου που λείπει στην τέταρτη γωνία. Καθώς αυξάνεται το μέγεθος του κώδικα, προστίθενται περισσότερα μοτίβα (4.2) για να γίνει πιο ορατή η ευθυγράμμιση του κώδικα. Μεταξύ των τριών κύριων δεικτών θέσης υπάρχει μια γραμμή (4.3) που αποτελείται από μια ακολουθία αυστηρά εναλλασσόμενων bits, με την οποία ορίζεται ο πίνακας. Το λευκό περίγραμμα (5), η λεγόμενη ήσυχη ζώνη, είναι επίσης σημαντικό για τον διαχωρισμό του κώδικα από άλλες πληροφορίες.
Χωρητικότητα και ανοχή σφαλμάτων
Τα στοιχεία του συμβόλου είναι τετράγωνα, από τα οποία το ελάχιστο είναι 21×21 και το μέγιστο 177×177 στοιχεία στο σύμβολο. Η ακραία ζώνη (ήσυχη ζώνη) πρέπει να έχει πλάτος τουλάχιστον τεσσάρων στοιχείων. Τα μεγαλύτερα περιεχόμενα μπορούν να χωριστούν σε έως και 16 μεμονωμένους κωδικούς.
Υπάρχουν τέσσερα επίπεδα διόρθωσης σφαλμάτων που επιτρέπουν την ανακατασκευή από 7% (επίπεδο L) έως 30% (επίπεδο H) των αλλοιωμένων δεδομένων. Χρησιμοποιείται η διόρθωση σφαλμάτων της κωδικοποίησης Reed-Solomon. Η ιδιότητα αυτή αξιοποιείται στη δημιουργία των λεγόμενων "κωδικών σχεδιασμού". Το μέγιστο πληροφοριακό περιεχόμενο ενός κώδικα QR (177×177 στοιχεία, επίπεδο διόρθωσης σφαλμάτων "L") είναι 23.648 bits (2.956 bytes). Σύμφωνα με τον κατασκευαστή, μπορούν να κωδικοποιηθούν 7089 δεκαδικά ψηφία, 4296 αλφαριθμητικοί χαρακτήρες ή 1817 χαρακτήρες Kanji/Kana.
Υπάρχει ξεχωριστή διαδικασία κωδικοποίησης για τους χαρακτήρες Kanji και Kana (U+4E00 έως U+9FFF, U+3040 έως U+309F, U+30A0 έως U+30FF).
Ο Micro-QR-Code με μέγεθος μεταξύ 11×11 και 17×17 στοιχείων λαμβάνει έως και 35 ψηφία, με πλάτος περιγράμματος τουλάχιστον δύο στοιχείων.
Άδεια χρήσης
Η χρήση του κώδικα QR δεν απαιτεί άδεια χρήσης και είναι δωρεάν. Οι προδιαγραφές έχουν αποκαλυφθεί από την Denso Wave και είναι διαθέσιμες από τον Διεθνή Οργανισμό Τυποποίησης στην Ελβετία. Η ονομασία "QR Code" προστατεύεται ειδικά στην Ιαπωνία, τις Ηνωμένες Πολιτείες της Αμερικής, την Αυστραλία και την Ευρώπη ως επωνυμία της Denso Wave Incorporated. Κατά τη χρήση πρέπει να επικολλάται σχετική σημείωση.
Ο κώδικας QR έχει καθιερωθεί ως δημόσιο πρότυπο. Στην Ιαπωνία είναι πολύ διαδεδομένος, και μπορεί να βρεθεί σχεδόν σε κάθε διαφημιστική αφίσα εκεί. Η ιαπωνική κυβέρνηση χρησιμοποιεί επίσης τον κώδικα QR. Για παράδειγμα, το ιαπωνικό τμήμα μετανάστευσης χρησιμοποιεί τον κώδικα QR με κωδικοποιημένα δεδομένα για τη θεώρηση εισόδου, ο οποίος επικολλάται στο διαβατήριο κατά την είσοδο.
Εμφάνιση
Ο κώδικας QR μπορεί να εκτυπωθεί εύκολα με όλες τις κοινές μεθόδους. Ωστόσο, όπως και με τον ραβδωτό κώδικα, είναι σημαντικό η αντίθεση να είναι όσο το δυνατόν υψηλότερη, ιδανικά μαύρο σε λευκό. Ανάλογα με τις δυνατότητες της συσκευής ανάγνωσης που χρησιμοποιείται, είναι επίσης δυνατή η αντίστροφη απεικόνιση. Υπάρχει επίσης η δυνατότητα έγχρωμης εκτύπωσης του κώδικα. Ωστόσο, πρέπει να ληφθεί μέριμνα ώστε ο κώδικας να έχει ομοιόμορφη αντίθεση όταν προβάλλεται ως εικόνα ημιτόνου ή ως εικόνα γραμμής. Ολοένα και περισσότερο, ο κώδικας QR χρησιμοποιείται επίσης για άμεση σήμανση σε προϊόντα. Για παράδειγμα, καίγονται απευθείας στην επιφάνεια του προς σήμανση υλικού με τη χρήση λέιζερ.
Δεν υπάρχει όριο στο μέγεθος εμφάνισης του κώδικας QR, αρκεί ο αναγνώστης να μπορεί να καταγράψει την εικόνα με τρόπο που να γεμίζει τη μορφή και να διαφοροποιείται. Διαφημιστικές πινακίδες και ολόκληρες προσόψεις κτιρίων έχουν ήδη σημανθεί με έναν μόνο κώδικα QR.
Ανάγνωση κωδικών
μικρογραφία|Ιαπωνική άδεια διαμονής με (για τη Βικιπέδια) ανώνυμο QR-Code Η ανάγνωση κωδικών QR αποτελείται από δύο βήματα:
Κινητά τηλέφωνα
Με την κυκλοφορία του iOS 11, η Apple πρόσθεσε μια εγγενή λειτουργία ανάγνωσης QR στην εφαρμογή κάμερας που είναι προεγκατεστημένη σε όλα τα iPhone και iPad.
Scanner
thumb|Ένας χρήστης σαρώνει με το [[Έξυπνο τηλέφωνο|έξυπνο κινητό του έναν κώδικα QR]]"Scanner" είναι ο κοινός όρος για τους αναγνώστες, ανάλογος με τους αναγνώστες ραβδωτού κώδικα. Ο όρος "imager" χρησιμοποιείται επίσης συνήθως στη βιομηχανία όταν αναφέρεται σε μια συσκευή 2D. Έχουν μια κάμερα και έναν αποκωδικοποιητή. Επιπλέον, πολλές συσκευές παρέχουν βοήθεια στόχευσης, συχνά με τη μορφή ενός μοτίβου που δημιουργείται με λέιζερ και υποδεικνύει το πεδίο ανάγνωσης.
Ειδικοί αναγνώστες είναι επίσης σε θέση να διαβάσουν κωδικούς QR που έχουν καεί απευθείας πάνω στο υλικό με λέιζερ χρησιμοποιώντας τη διαδικασία άμεσης σήμανσης. Διαθέτουν κάμερα υψηλής ανάλυσης και φακό macro, καθώς και ειδικούς αλγορίθμους για την εξάλειψη των τυπικών σφαλμάτων απεικόνισης της διαδικασίας.
Λογισμικό
Εάν μια ψηφιακή εικόνα QR είναι ήδη διαθέσιμη, τότε το μόνο που χρειάζεται είναι ένα λογισμικό που αναλύει την εικόνα και τη μετατρέπει (αποκωδικοποιεί) σε κείμενο. Υπάρχουν διαδικτυακοί αποκωδικοποιητές κωδικών QR για το σκοπό αυτό, για παράδειγμα.
Δημιουργία κωδικών
Για να δημιουργήσετε έναν κωδικό QR, χρειάζεστε:
Η πρόχειρη ακολουθία των γεγονότων είναι η εξής:
Online Γεννήτρια Κώδικα QR
Ένας γρήγορος και εύκολος τρόπος για να δημιουργήσετε έναν κωδικό QR είναι να χρησιμοποιήσετε μια διαδικτυακή γεννήτρια κωδικών QR. Ένα σενάριο μετατρέπει τα κείμενα σε κώδικα και δημιουργεί το γραφικό. Έτσι, είναι δυνατό για σχεδόν οποιονδήποτε να δημιουργήσει έναν κώδικα με απλό τρόπο.
Μετατροπή του κειμένου σε συμβολοσειρά bit
Λόγω των πολύπλευρων δυνατοτήτων εφαρμογής και του μικρού μεγέθους των κωδικών QR, δόθηκε σημασία στο γεγονός ότι το κωδικοποιημένο κείμενο απαιτεί ελάχιστο χώρο. Ανάλογα με τους χαρακτήρες που εμφανίζονται στο κείμενο, το κείμενο μπορεί να κωδικοποιηθεί με διαφορετικά σύνολα χαρακτήρων:
Αφού καθοριστεί το κατάλληλο σύνολο χαρακτήρων, οι ακόλουθες πληροφορίες εγγράφονται στη συμβολοσειρά bit:
Παράδειγμα
Για την κωδικοποίηση του κειμένου "Märchenbuch", επιλέγεται πρώτα το κατάλληλο σύνολο χαρακτήρων. Στην περίπτωση αυτή, είναι το ISO-8859-1. Αυτό το σύνολο χαρακτήρων έχει τον αριθμό αναγνώρισης 0100.
Το δεύτερο βήμα μετράει πόσους χαρακτήρες περιέχει το κείμενο. Σε αυτή την περίπτωση, πρόκειται για 11 χαρακτήρες. Για μικρούς κώδικες QR, ο αριθμός αυτός κωδικοποιείται με 8-bit, άρα 0000 1011. Για μεγαλύτερους κώδικες QR, ο αριθμός κωδικοποιείται με 16-bit.
Στη συνέχεια κωδικοποιούνται οι επιμέρους χαρακτήρες. Στην περίπτωση της κωδικοποίησης ISO-8859-1, κοιτάξτε στον πίνακα του συνόλου χαρακτήρων για να δείτε τι αριθμό έχει αυτός ο χαρακτήρας και γράψτε τον αριθμό. Για το "M", αυτό είναι 0100 1101. Το "ä" παίρνει τον αριθμό 1110 0100, και ούτω καθεξής.
Το αναγνωριστικό τέλους αποτελεί το συμπέρασμα. Είναι πάντα 0000, εκτός αν δεν υπάρχει αρκετός χώρος. Τότε θα συντομευτεί.
Συνολικά, το κείμενο "Märchenbuch" γίνεται έτσι αυτή η ακολουθία bit:
Χωρίστε σε μονάδες των 8 bit και, εάν είναι απαραίτητο, συμπληρώστε κωδικούς: 010000 10110100 11011110 01000111 00100110 00110110 10000110 01010110 11100110 00100111 01010110 00110110 10000000 11101100 00010001 11101100 00010001 ...
Πηγές
Κατηγορία:Κωδικοποιήσεις Κατηγορία:Αλληλεπίδραση Ανθρώπου-Υπολογιστή
Σαμοανές γενικές εκλογές 2016
Γενικές εκλογές διεξήχθησαν στη Σαμόα στις 4 Μαρτίου 2016. Τα κύρια κόμματα που έλαβαν μέρος στις εκλογές ήταν το Κόμμα για την Προστασία των Ανθρωπίνων Δικαιωμάτων του πρωθυπουργού Τουιλαέπα Σαϊλέλε Μαλιελεγκαόι (HRPP) και το Κόμμα Ταουτούα των Σαμόα (TSP). Το HRPP πέτυχε σαρωτική νίκη, κερδίζοντας 35 από τις συνολικά 49 έδρες της νομοθετικής συνέλευσης, ενώ 12 ανεξάρτητοι προσχώρησαν σε αυτό και έτσι ενδυναμώθηκε η μονοκομματική κυριαρχία.
Εκλογικό σύστημα
Τα 49 μέλη της Fono εξελέγησαν από τις περιφέρειες, από τα οποία τα 35 σε μονοεδρικές περιφέρειες και τα 7 σε διεδρικές περιφέρειες. Όλες οι έδρες αναδείχθηκαν με το πλειοψηφικό σύστημα. Στις δύο διεδρικές περιφέρειες, οι ψηφοφόροι έριξαν δύο ψήφους. Η καθολική ψηφοφορία εισήχθη το 1990, επιτρέποντας στους Σαμοανούς πολίτες ηλικίας 21 ετών και άνω να ασκήσουν προσωπικά το εκλογικό τους δικαίωμα. Το ελάχιστο όριο ηλικίας για τους υποψηφίους ήταν τα 21 έτη ενώ έπρεπε να είναι επικεφαλής των οικογενειών τους και να διαμένει στη χώρα για τουλάχιστον τρία χρόνια πριν την ημερομηνία οριστικοποίησης των υποψηφιοτήτων. Γύρω στις 116.000 εκλογέων ήταν εγγεγραμμένοι στους εκλογικούς καταλόγους.
Με το ειδικό διάταγμα στο σύνταγμα του 2013 εξασφαλίστηκε ότι το ελάχιστο ποσοστό 10% των εδρών του κοινοβουλίου ήταν προορισμένες για τις γυναίκες.
Διεξαγωγή
Η ψηφοφορία ξεκίνησε στις 8 π.μ. (UTC+14:00) και ολοκληρώθηκε στις 15:00 στις 4 Μαρτίου. Την ημέρα της ψηφοφορίας εφαρμόστηκε απαγόρευση στο λικέρ μέχρι τις 6 το επόμενο πρωί. Δεν αναφέρθηκε κανένα επεισόδιο βίας στη διάρκεια της ψηφοφορίας.
Αποτελέσματα
Τα προσωρινά αποτελέσματα έδειξαν ότι το Κόμμα για την Προστασία των Ανθρωπίνων Δικαιωμάτων είχε το προβάδισμα με τουλάχιστον 47 έδρες. Στις προηγούμενες εκλογές του 2011 κέρδισε 36 έδρες με 2ο μεγαλύτερο κόμμα το Κόμμα Ταουτούα των Σαμόα με 13 έδρες. Ορισμένοι υπουργοί της κυβέρνησης και ο αρχηγός της αντιπολίτευσης Παλουσάλουε Φαάπο ο Β΄ έχασαν τις έδρες τους από νεότερους βουλευτές. Εξελέγησαν και 4 γυναίκες υποψήφιες.
Παραπομπές
2016
Κατάλογος πόλεων της Μογγολίας
Ο κατάλογος των πόλεων της Μογγολίας περιλαμβάνει τα αστικά συγκροτήματα της Μογγολίας με πληθυσμό άνω των 20.000 κατοίκων, σύμφωνα με την απογραφή του 2008.
Μογγολία
Σνούφελ
Ο Σνούφελ (γερμανικά: Schnuffel) είναι λαγός κινουμένων σχεδίων που δημιουργήθηκε το 2007 στη Γερμανία από τη Γερμανική εταιρεία Jamba ή Jamster.
Ο Σνούφελ έχει γκρι και άσπρο τρίχωμα και μπλε μάτια.
Επινόηση και δημιουργία
Τα πρώτα πρωτότυπα για τη δημιουργία του χαρακτήρα Σνούφελ δημιουργήθηκαν στις 2 Ιουλίου 2007. Ο αρχικός ήχος τηλεφώνου μετετράπη σε τραγούδι από τον Σεμπάστιαν Νούσμπαουμ και τον Αντρέας Βέντορφ, και ηχογραφήθηκε υπό τον τίτλο Kuschel Song ("τραγούδι της αγκαλιάς"). Το σινγκλ κυκλοφόρησε τον Φεβρουάριο του 2008 και ο λαγός-ήχος τηλεφώνου μπήκε στη κορυφή των γερμανικών και ευρωπαϊκών τσαρτ. Αφού το τραγούδι ανέβηκε στην κορυφή των αυστριακών τσαρτ και στην 2η θέση στην Ελβετία άρχισαν τα σχέδια για τη διεθνή κυκλοφορία του τραγουδιού. Τα τραγούδια μεταφράστηκαν σε 13 γλώσσες και δημιουργήθηκαν 13 άλμπουμ, συμπεριλαμβανομένων γερμανικών επανεκδόσεων και διεθνών άλμπουμ.
Ο Σνούφελ εισήχθη στην αμερικανική αγορά στις 17 Ιανουαρίου 2010. Κάποτε το Σνούφελ έπαιζε σε διάφορα αμερικανικά κανάλια.
Λόγω του αυξημένου ελληνικού ενδιαφέροντος έχουν γίνει μεταφράσεις προηγούμενων άλμπουμ του Σνούφελ στα ελληνικά. Δεν είναι αυτούσια αντίγραφα των πρωτότυπων γερμανικών αφού έχουν γίνει μικροαλλαγές στη σειρά των τραγουδιών και τα παρεχόμενα μέσα. Με τη μετάβαση στην ελληνική αγορά η Sony δεν παράγει αυτούς τους δίσκους αλλά τους έχει αναλάβει η Heaven Music.
Από το 2012 άρχισαν να παράγονται εφαρμογές με θέμα τον Σνούφελ για συσκευές Android. Η τελευταία εφαρμογή για συσκευές Android κυκλοφόρησε στις 23 Μαρτίου 2015 και αργότερα κυκλοφόρησε μια για το iOS, όντας η τρίτη που κυκλοφόρησε για το iOS, μετά τη "Schnuffel Bunny Hop" και "Schnuffel Virtual Pet".
Σνουγκελίνα
Η θηλυκή έκδοση και κορίτσι του Σνούφελ λέγεται στα γερμανικά Schnuffelienchen (Σνουφελίνχεν) γνωστή και ως Σνουγκελίνα. Όπως ο Σνούφελ είναι και αυτή λαγός. Ο πρώτος δίσκος και σινγκλ της Σνουγκελίνας με τίτλο "Küss mich, halt mich, lieb mich" (Φίλα με, κράτα με, αγάπησε με) κυκλοφόρησε στις 29 Οκτωβρίου 2010 και παρέμεινε για μια εβδομάδα στην 99η θέση των γερμανικών τσαρτ. Το δεύτερο της σινγκλ, με τίτλο "Schmetterling" (Πεταλούδα) κυκλοφόρησε στις 28 Φεβρουαρίου 2012 μόνο στις σελίδες των Jamba/Jamster, και κυκλοφόρησε διαδικτυακά στις πλατφόρμες των Amazon, iTunes και GooglePlay στις 25 Ιουλίου 2014 μαζί με την αγγλική έκδοση. Το τρίτο της σινγκλ, "Ohne Dich" (Χωρίς εσένα) κυκλοφόρησε στις 26 Σεπτεμβρίου 2014 ως ψηφιακή λήψη.
Φωνή
Τη φωνή του Σνούφελ και της Σνουγκελίνας δανείζουν στα αγγλικά οι Γκρέις Κάουφμαν και Μικαέλα Ντιν, καθώς και η Κάρολ Σεβίγια στα ισπανικά.
Παραπομπές
Κατηγορία:Φανταστικοί χαρακτήρες
Πανελλήνιο πρωτάθλημα στίβου ανδρών 1981
Το 67ο Πανελλήνιο πρωτάθλημα στίβου ανδρών 1981 διεξήχθη από 26 ως 28 Ιουνίου στο Στάδιο Καραϊσκάκη, στον Πειραιά, μαζί με το αντίστοιχο πανελλήνιο πρωτάθλημα στίβου γυναικών 1981. Αυτή ήταν η 13η και τελευταία φορά που οι πανελλήνιοι αγώνες στίβου διεξήχθησαν στο Στάδιο Καραϊσκάκη, όπου είχαν γίνει για πρώτη φορά το 1965. Πρωταθλητής αναδείχθηκε ο Πανελλήνιος Γ.Σ. τρία χρόνια μετά την προηγούμενη κατάκτησή του.
Χρονικό των αγώνων
Στους αγώνες υπήρξε συμμετοχή αθλητών από όλη την Ελλάδα και την Κύπρο αλλά το επίπεδο επιδόσεων ήταν χαμηλό, αν εξαιρεθεί ένα πανελλήνιο ρεκόρ. Το πανελλήνιο πρωτάθλημα μαραθωνίου διεξήχθη χωριστά, στις 3 Μαΐου. Αυτή τη χρονιά δεν έγινε στην κλασική διαδρομή αλλά στην Αχαΐα στη διαδρομή Αίγιο - Πάτρα με μικρή διεθνή συμμετοχή. Το πρωτάθλημα 20.000μ βάδην έγινε στις 2 Απριλίου στο Καυτανζόγλειο Στάδιο Θεσσαλονίκης και στον περιβάλλοντα χώρο του. Ξεχωριστά διεξήχθη και το πρωτάθλημα συνθέτων αγωνισμάτων ανδρών-γυναικών, εφήβων-νεανίδων, στις 2-3 Μαΐου, στο Μακάρειο Στάδιο της Λευκωσίας. Τα υπόλοιπα αγωνίσματα διεξήχθησαν κατά το τριήμερο των πανελληνίων αγώνων.
Στους αγώνες εμφανίστηκαν πάλι δυνατοί οι κυπριακοί σύλλογοι αλλά στη μάχη της βαθμολογίας επικράτησε ο Πανελλήνιος Γ.Σ. με τρεις βαθμούς διαφορά από τον δεύτερο ΓΣ Παγκύπρια.
Αναφορές
Ανδρων Κατηγορία:Στίβος το 1981 Κατηγορία:Διοργανώσεις στίβου στον Πειραιά
Force It
Το Force It είναι το τέταρτο άλμπουμ του βρετανικού χαρντ ροκ συγκροτήματος UFO, το οποίο κυκλοφόρησε τον Ιούλιο του 1975 μέσω της δισκογραφικής εταιρίας "Chrysalis Records".
Ηχογράφηση και προώθηση
Τον Ιανουάριο του 1975, οι UFO διέκοψαν την συνεργασία τους με τον κιθαρίστα Πωλ Τσάπμαν για τις ζωντανές τους εμφανίσεις, με τον Ουαλό να σχηματίζει τους Iona, οι οποίοι εξελίχθηκαν στους Lone Star. Η βορειοαμερικανική περιοδεία τους περιελάμβανε ζωντανές μεταδόσεις από το "Record Plant" του Λος Άντζελες, με το συγκρότημα να παραμένει στην αντίπερα όχθη του Ατλαντικού τον Οκτώβριο και Νοέμβριο του 1975, ολοκληρώνοντας την περιοδεία στη Νέα Υόρκη ως support του Έντγκαρ Γουίντερ.
Το εξώφυλλο του δίσκου
Το εξώφυλλο του άλμπουμ ήταν δημιουργία της "Hipgnosis", όπως έγινε και στα άλμπουμ των UFO τα οποία ακολούθησαν κατά την δεκαετία του '70. Το ζευγάρι που απεικονίζεται είναι η Genesis P-Orridge και Cosey Fanni Tutti από το πειραματικό συγκρότημα των Throbbing Gristle. Για να αποφευχθεί η λογοκρισία στις Ηνωμένες Πολιτείες, το ζευγάρι έγινε διάφανο στην αμερικάνικη έκδοση, ενώ το εξώφυλλο γενικότερα ήταν ένα λογοπαίγνιο, αφού ήταν γεμάτο από βρύσες και διακόπτες που αποτελούσαν αναφορά στον τίτλο του δίσκου.
Εμπορική επιτυχία
Το "Force It" κατάφερε να μπει στο Top-40 του γερμανικού καταλόγου επιτυχιών, ενώ ήταν ο πρώτος δίσκος του συγκροτήματος που ανέβηκε στο Top-100 του Billboard, φθάνοντας μέχρι το # 71.
Θέσεις τσαρτ
Force It (άλμπουμ)
Επίσημη κυκλοφορία: Ιούλιος 1975
Μέλη των UFO
Οι μουσικοί οι οποίοι ηχογράφησαν το "Force It" ήταν οι εξής:
Πηγές
Κατηγορία:Δισκογραφία των UFO Κατηγορία:Άλμπουμ του 1975